section_heading: Životopis
paragraph_text: Altiero Spinelli je rođen u Rimu i u ranoj mladosti pridružio se Komunističkoj partiji Italije (PCd'I) u borbi protiv režima Nacionalne fašističke stranke Benita Mussolinija. Godine 1927. uhićen je zbog pisanja propagandnog materijala i osuđen na šesnaest godina i osam mjeseci zatvora od kojih će u zatvoru provesti deset. Nakon višestrukih premještanja u različite zatvorske strukture, tijekom Drugog svjetskog rata interniran je u zatvor na otoku Ventotene (u Laziju) zajedno s oko osam stotina drugih političkih protivnika režima.<ref>Spinelli, Altiero: Come ho tentato di diventare saggio (1987). Ovo autobiografsko djelo napisano je u dva djela. Prvi dio, koji opisuje njegov život do oslobođenja od fašizma nosi naslov Io Ulisse (1984.). Drugi dio, prekinut njegovom smrću 1986. nosi naslov La goccia e la roccia. Zbog svog suprotstavljanja staljinizmu, godine 1937. izbačen je iz Komunističke partije Italije, pod optužbom da podriva boljševičku ideologiju i podupire trockizam.<ref>